આપણે વડના પ્રેમ માર્ગથી શરૂઆત કરીએ. આપણા શરીરની નિંદા કરવાનું છોડી તેમાં વસેલા પરમાત્માના અંશ ‘આત્મા’ને પ્રેમપૂર્વક શોધવા સ્વનાં મૂળ સુધી વડવાઈઓ લંબાવીએ. જ્યાં માત્ર બે જ બાકી બચે એવી પ્રેમની દશા આત્મસાત થાય પછી તેનાથી પણ ઉપર ઊઠીને પીપળાના ધ્યાનમાર્ગ ઉપર ચાલીએ. ચૈતન્ય જગવવા રોજબરોજનાં વ્યવહારિક કે વ્યાપારિક કાર્યોમાં જાગતા રહીને સાક્ષીને સાધીએ. વડથી પીપળા સુધીની આવી ગુણાત્મક યાત્રા કરીને પ્રસાદ સ્વરૂપે સત-ચિત-આનંદના અધિકારી બનીએ.